Rù-ru ‘e comares

Apenas in sa janna an bidu nastru1
sas comares an comintzadu a mùere2;
«Custu fizu est caladu dae s'astru
si su babbu est da tempus a piùere?

Est bisonzu chi b'apat unu mastru
po che li fagher su semene sùere
cun tziringa o calch'ateru impiastru
e posta in sétiu, po no nde li rùere».

«Nosse, coma', chi l'an adrummentada
e fatu l'an drommida su manizu
e poi si nd'est ràida ischidada.

Assaboridu in sonnu at su recreu
e da su semen at tentu su fizu,
ma chie at semenadu l'ischit Deu».

Su tréighi 'e Triulas 1977

1Nastru: nastro annunziante un nuovo nato.
2Mùere: commentare la notizia della fecondazione artificiale.